6.pielikums

**TEHNISKĀ SPECIFIKĀCIJA**

*Par transporta biļešu kontrolieru, autostāvvietu kontrolieru un satiksmes pārraugu, avārijas izmeklēšanas inspektoru formas tērpu sastāvdaļu piegādi*

**Vispārīgās prasības**:

1. Precei jābūt jaunai un jāatbilst (pēc dizaina, izskata un kvalitātes) Pasūtītāja noteiktajām tehniskajām prasībām.

2. Precei jābūt kvalitatīvai, kas ietver: gludas, līdzenas vīles (bez uzturējumiem), bez spīdumiem no gludināšanas, pogcaurumi ar actiņu, diegu gali apgriezti, audums bez caurumiem, uzrāvumiem utt.

3. Preces kopšanas noteikumiem jāatbilst ar to tapšanā izmantoto materiālu kopšanas noteikumiem.

4. Visām preces vienībām jābūt iešūtām etiķetēm ar izstrādājuma kopšanas piktogrammām, auduma/ materiāla sastāvu un izmēru, kas saglabājas pēc mazgāšanas. Etiķetēm jāiztur izstrādājumam noteiktais kopšanas ciklu skaits.

5. Precei, kurai tehniskajās prasībās prasīts, jābūt ar atbilstošu Rīgas pašvaldības SIA „Rīgas satiksme” logo. Logo jāiztur izstrādājuma noteiktais kopšanas ciklu skaits. Logo noformējumā jāievēro Tehniskās specifikācijas prasības.

6. Prece jāpiegādā pēc Pasūtītāja pieprasījuma 14 (četrpadsmit) kalendāro dienu laikā uz norādīto piegādes vietu, ja šajā laikposmā nav valstī oficiāli noteiktās svētku dienas. Ja pasūtījuma izpildes laikā ir valstī oficiāli noteiktās svētku dienas, puses vienojas par pasūtījuma izpildes termiņu un piegādes vietu atsevišķi. Pasūtītājs Preci pasūta pēc nepieciešamības.

7. Izmēra neatbilstības vai konstatēto defektu gadījumā attiecīgā preču vienība 1 (vienas) nedēļas laikā tiek nomainīta pret atbilstošu.

8. Tehniskā piedāvājuma veidnēs iekļautajiem attēliem ir tikai vizuāla ieteikuma raksturs. Pretendentam ir tiesības papildināt piedāvāto preci ar nebūtiskām izmaiņām.

9. Preces garantija vismaz 12 mēneši.

**Pasūtītāja atpazīšanas zīmju izstrādes/ izgatavošanas nosacījumi**

1. Izstrādāt un izgatavot darbinieku apģērbam paredzētās atbilstošās Pasūtītāja atpazīšanas zīmes karstspiedes vai izšuvuma tehnikā.

2. Uzrakstus uz starpsezonas jakām un polo krekliem izgatavot no atstarojošas sudrabpelēkas krāsas termoplēves, kas karstspiedes tehnikā tiek pārnesta uz auduma. Karstspiedes aprukai visā apģērba ekspluatācijas laikā ir jāsaglabā krāsa un elementu noturību pie auduma.

3. Izšūšanas tehnikā izmantot sudraba krāsas diegu. Izšūtais logotips uz cepurēm – ar augstas kvalitātes GUNOLD vai ekvivalentiem diegiem, SULKY tipa vai ekvivalents diegs mašīnas izšuvumiem. Diegi nodrošina augstu šuvju kvalitāti un elastību, noturīgas krāsas. Izšuvums cauršūts izstrādājuma materiālam, kreisajā pusē stiprināts ar auduma pamatu formas ilgstošai uzturēšanai.

4. Apraksts/ specifikācija:

4.1. Starpsezonas jaka:

4.1.1. Jakas priekšpusē krūšu līmenī kreisajā pusē – karstspiedes tehnikā tiek izgatavota un uzspiesta 42mmx135mm RP SIA “Rīgas satiksme” preču zīme (slēdzot līgumu tiks precizēta): 

4.1.2. Jakas mugurpusē krūšu līmenī pa vidu – karstspiedes tehnikā tiek izgatavots un uzspiests 1 no šiem uzrakstiem (atkarībā no Pasūtītāja pieprasījuma) (skatīt attēlu):









4.2. Polo krekli (īsām piedurknēm, garām piedurknēm):

4.2.1. Krekla priekšpusē krūšu līmenī kreisajā pusē – karstspiedes tehnikā tiek izgatavota un uzspiesta 42mmx135mm RP SIA “Rīgas satiksme” preču zīme (slēdzot līgumu tiks precizēts): 

4.2.2. Krekla mugurpusē krūšu līmenī pa vidu – karstspiedes tehnikā tiek izgatavots un uzspiests 1 no šādiem uzrakstiem (atkarībā no Pasūtītāja pieprasījuma) (skatīt attēlu):









4.3. Ziemas un vasaras cepure:

4.3.1. Cepures priekšpusē (ziemas cepurei uz atloka) izšuvuma tehnikā izšūta 3.5 cm platumā x 3cm augstumā RP SIA “Rīgas satiksme” preču zīme bez teksta ar sudraba krāsas diegu (slēdzot līgumu tiks precizēts).